section_heading: NBA
paragraph_text: Sessions je izabran kao 56. izbor NBA drafta 2007. godine od Milwaukee Bucksa. Međutim, Bucksi su ga odmah poslali u razvojnu NBA Development League momčad Tulsa 66ers. Nakon prosječnih 30.5 koševa, 7.5 skokova i 5.0 asistencija u prvom tjednu sezone izabran je za igrača tjedna D-League. U siječnju 2008. ponovo je izabran za igrača tjedna i postao prvim igračem koji je tijekom sezone postigao isti uspjeh. Nakon odličnih igara u razvojnoj ligi natrag je pozvan u Milwaukee Buckse, ali debi u NBA ligi morao je pričekati do početka ožujka zbog ozljede. U debiju protiv Philadelphia 76ersa postigao je 2 koša. Kasnije u sezoni zbog ozljede startnog playa Moa Williamsa i rezervnog igrača Charlieja Bella dobio je punu minutažu u dresu Bucksa.